Συντεταγμένες: 38°50′9.2″N 23°23′22.2″E﻿ / ﻿38.835889°N 23.389500°E﻿ / 38.835889; 23.389500

Η **Κεράμεια** είναι ημιορεινό χωριό στην βόρεια Εύβοια και την Περιφερειακή Ενότητα Εύβοιας.

Γεωγραφικά στοιχεία - Αξιοθέατα
-------------------------------

Η Κεράμεια βρίσκεται στα όρια με την κεντρική Εύβοια, δίπλα και νοτιοδυτικά από την Αγία Άννα ενώ στα δυτικά της περνάει ο ποταμός Νηλέας ή Αράπης. Απέχει 14 χλμ. ΒΑ. από την Λίμνη (έδρα του δήμου), 13 χλμ. Β.-ΒΔ. από το Μαντούδι και 67 χλμ. Β.-ΒΔ. από την Χαλκίδα. Οι κάτοικοι είναι 94 σύμφωνα με την απογραφή του 2021. Το χωριό είναι κτισμένο στους πρόποδες του Ξηρού Όρους, πάνω στον επαρχιακό δρόμο Αγίας Άννας - Λίμνης και σε υψόμετρο 230 μέτρα. Προς τα δυτικά και την Σκεπαστή, στο ύψωμα "Έλληνας", υπάρχουν λείψανα οχυρωματικού τείχους, γι΄ αυτό και η περιοχή έχει κηρυχθεί αρχαιολογικός χώρος. Φυσιολατρικό ενδιαφέρον παρουσιάζει το φαράγγι του ποταμού Νηλέα του οποίου οι πήγες του ξεκινούν ψηλά από την Κερασιά, στη συνέχεια ενώνεται με τον Κηρέα και τελικά εκβάλει στο Αιγαίο Πέλαγος (παραλία Κρύας Βρύσης) δίπλα στην αρχαία Κήρινθο.

Ιστορικά στοιχεία
-----------------

Σύμφωνα με την τοπική παράδοση την περίοδο της τουρκοκρατίας η Κεράμεια αρχικά βρισκόταν στην τοποθεσία "Προφήτης Ηλίας". Το καλοκαίρι του 1823 βρισκόταν στην θέση "Προφήτης Ηλίας". Το καλοκαίρι του 1823, οι κάτοικοί του για να αποφύγουν τους Τούρκους στρατιώτες του Βερκοτσάλη πήγαν και κρύφτηκαν, μαζί με Αγιαννιούς (από την Αγία Άννα) και Παλιοβρυσιούς(από την Παλαιόβρυση), σε ένα σπήλαιο κοντά στον Νηλέα, που λέγεται "Σπηλιά του Αράπη". Οι Τούρκοι όμως τους εντόπισαν και όταν αυτοί αντιστάθηκαν άναψαν στο στόμιο της σπηλιάς φωτιά και τους εξόντωσαν από ασφυξία. Μετά από αυτό το γεγονός έγινε η μετακίνηση των επιζώντων στη νέα τοποθεσία.

Διοικητικά στοιχεία
-------------------

Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Κιρραιού (Κηρέως) γραμμένη *Κεράμια*. Το 1919 με το ΦΕΚ 54Α - 11/03/1919 ορίστηκε έδρα της ομώνυμης νεοϊδρυθείσας κοινότητας και το 1940 το όνομά της διορθώθηκε σε Κεράμεια. Σύμφωνα με το σχέδιο Καλλικράτης αποτελεί την τοπική κοινότητα Κεραμείας που υπάγεται στη δημοτική ενότητα Νηλέως του Μαντουδίου–Λίμνης–Αγίας Άννας και σύμφωνα με την απογραφή 2011 έχει ως πληθυσμό απογράφονται 118 κατοίκους.

Αθλητισμός
----------

Η Κεράμεια διαθέτει τον ποδοσφαιρικό σύλλογο *Αναγέννηση Κεράμειας*, ο οποίος έως το 2001 ονομαζόταν *Πανιώνιος Κεράμειας*. Αγωνιζόταν στο γήπεδο της Αγίας Άννας, η οποία υπήρξε πρωτεύουσα του τέως Δήμου Νηλέως. Έως το 2001 αγωνιζόταν στην Γ΄ κατηγορία της Ε.Π.Σ. Εύβοιας, ενώ συνέχισε να μετέχει στα τοπικά πρωταθλήματα ως την περίοδο 2007-2008. Το 2008, παρότι τερμάτισε στην 11η θέση της Γ΄ κατηγορίας συγκεντρώνοντας 17 βαθμούς, από τους οποίους αφαιρέθηκαν 3 διότι δεν προσήλθε στο τελευταίο ματς, αποφασίστηκε η αποχώρησή της από το πρωτάθλημα της σεζόν 2008-09. Καθοριστικός παράγοντας γι’ αυτό υπήρξε η επανίδρυση του ιστορικού αθλητικού συλλόγου *Άρης Αγίας Άννας*, ιδρυθέντος το 1927, ο οποίος είχε αδρανοποιηθεί από το 2001.

Εξωτερικοί σύνδεσμοι
--------------------

* Πολιτιστικός Εξωραϊστικός Σύλλογος Κεράμειας

Παραπομπές
----------

1. ↑  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 152, τομ. 6.
2. 1 2  «Kεράμεια, γραφικό χωριό στην Βόρεια Εύβοια». *Βόρεια Εύβοια*. 13 Μαΐου 2014. Ανακτήθηκε στις 28 Οκτωβρίου 2021.
3. 1 2  «ΚΕΡΑΜΕΙΑ (Χωριό) ΧΑΛΚΙΔΑ - GTP». *www.gtp.gr*. Ανακτήθηκε στις 28 Οκτωβρίου 2021.
4. ↑  «ΔΙΑΡΚΗΣ ΚΑΤΑΛΟΓΟΣ ΚΗΡΥΓΜΕΝΩΝ ΑΡΧΑΙΟΛΟΓΙΚΩΝ ΧΩΡΩΝ ΚΑΙ ΜΝΗΜΕΙΩΝ» (PDF). *listedmonuments.culture.gr*. Αρχειοθετήθηκε από το πρωτότυπο στις 17 Μαΐου 2017. Ανακτήθηκε στις 28 Οκτωβρίου 2021.
5. ↑  «Φαράγγι Νηλέα Αγία Άννα». *EviaGreece*. Ανακτήθηκε στις 28 Οκτωβρίου 2021.
6. ↑  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 28 Οκτωβρίου 2021.
7. ↑  «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 Αρχειοθετήθηκε 2020-05-20 στο Wayback Machine.», σελ. 10658 (σελ. 184 του pdf)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Μαντουδίου–Λίμνης–Αγίας Άννας |
| --- |
|  |
| Δημοτική Ενότητα Ελυμνίων | 
* Δαμιά
* Δάφνη
* Δρυμώνα
* Καλαμούδι
* Κατούνια
* Κεχριές
* Κούλουρος
* Κουρκουλοί
* Λίμνη
* Μαρούλι
* Μονή Αγίου Νικολάου Γαλατάκη
* Μονή Οσίου Δαυίδ Γέροντος
* Μυρτιάς
* Παλαιοχώρι
* Ρετσινόλακκος
* Ροβιές
* Σηπιάδα
* Σκεπαστή
* Χρόνια
 |
|  |
| Δημοτική Ενότητα Κηρέως | 
* Βλαχιά
* Δαφνούσσα
* Ζωοδόχος Πηγή
* Καλύβια
* Κήρινθος
* Κρύα Βρύση
* Μαντούδι
* Μετόχι
* Πήλι
* Προκόπι
* Σαρακήνικο
* Σπαθάρι
* Στροφυλιά
* Τρούπι
* Φαράκλα
* Φούρνοι\*
 |
|  |
| Δημοτική Ενότητα Νηλέως | 
* Αγία Άννα
* Αγκάλη
* Αμέλαντες
* Αχλάδι
* Αχλαδοπόταμο\*
* Κεράμεια
* Κερασιά
* Κοτσικιά
* Παλαιόβρυση
* Παππάδες
* Παραλία Κοτσικιάς
* Στράφοι\*
* Φραγκάκη
 |
|  |
| 
* Έδρα: Λίμνη
* \* (Οικισμοί με μη μόνιμο πληθυσμό)
 |

 |